open-index/open-wikipedia-markdown huggingface dataset:
Ενωτικό Κόμμα της Ρωσίας

thumb|right|200px|Ενωτικό Κόμμα της Ρωσίας.
Το **Ενωτικό Κόμμα της Ρωσία** (ρωσικά: Еденство) ήταν ένα ρωσικό πολιτικό κόμμα. Ιδρύθηκε τον Σεπτέμβριο του 1998από το Γεβγκένι Πριμακόφ, ενώ πρωτοκολλήθηκε στις 15 Οκτωβρίου του 1998, με την υποστήριξη του τότε προέδρου Μπορίς Γιέλτσιν, του τότε πρωθυπουργό Βλαντίμιρ Πούτιν, και των Ρώσων διοικητών του Στρατου για να αντιμετωπίσει την απειλή, η οποία είχε γίνει αντιληπτή και δημιουργήθηκε από τη συμμαχία "Πατρίδα". Ανεπίσημα ονομαζόταν "Μετβέντ" (ρωσ. Медведь, που από τα ρωσικά σημαίνει αρκούδα) και αργότερα το κόμμα υιοθέτησε την καφέ αρκούδα στο σήμα της.

## Ιστορία

Το κόμμα ιδρύθηκε τον Σεπτέμβριο του 1998. Την ίδρυση του κόμματος ακολούθησε μια δήλωση την οποία υπέγραψαν 39 διοικητές στην οποία εξέφρασαν τη δυσαρέσκειά τους για τις πολιτικές μάχες που δημιουργήθηκαν στη Ρωσία. Το πρώτο συνέδριο του κόμματος πραγματοποιήθηκε στις 24 Σεπτεμβρίου του 1999. Σε αυτό το συνέδριο, ο Πρόεδρος του Υπουργείου Εκτάκτων Ανάγκων, Σεργκέι Σσοϊγκού, επιλέχτηκε ως Πρόεδρος του κόμματος.

## Δηλώσεις του Βλαντίμιρ Πούτιν

Ο τότε-πρωθυπουργός Βλαντίμιρ Πούτιν δήλωσε ότι είναι έτοιμος να υποστηρίξει το κόμμα, λέγοντας ότι αυτό θα βοηθήσει στη σταθεροποίηση της πολιτικής κατάστασης στη Ρωσία. Μετά τις βουλευτικές εκλογές του 1999, μέλη που εκπροσώπισαν το κόμμα στην Κρατική Δούμα έγιναν ο Σεργκέι Σσοϊγκού, ο εννιά-φορές παγκόσμιος πρωταθλητής στην πάλη Αλεξάντερ Καρέλιν, και πρώην ανώτερος υπάλληλος της Αστυνομίας Αλεξάντερ Γκιρόφ. Το κόμμα ήταν θερμός υποστηρικτής του δεύτερου πολέμου της Τσετσενίας και το κόμμα προωθείταν από το τηλεοπτικό κανάλι της Ρωσίας, το "Channel One (Ρωσία)".

## Αποτελέσματα εκλογών

Στις βουλευτικές εκλογές που πραγματοποιήθηκαν στις 19 Δεκεμβρίου του 1999, το κόμμα κέρδισε το 23,32 %, κέρδισε 72 από τις 441 έδρες της Κρατικής Δούμας και έγινε το δεύτερο μετά το Κομμουνιστικό Κόμμα της Ρωσικής Ομοσπονδίας. Μετά στο κόμμα δόθηκαν και άλλες 10 έδρες. Στη νέα Κρατική Δούμα δεν συμμετείχε ο Πρόεδρος του Κόμματος, Σεργκέι Σσοϊγκού αφού παρέμεινε Πρόεδρος του Υπουργείου Εκτάκτων Αναγκών. Στις προεδρικές εκλογές του 2000, το κόμμα έθεσε την υποψηφιότητα για την προεδρία, τον Βλαντίμιρ Πούτιν. Τον Απρίλιο του 2002 το Ενωτικό Κόμμα της Ρωσίας και το κόμμα "RODINA" ενώθηκαν και ίδρυσαν το νέο κόμμα, το "Ενωμένη Ρωσία".

## Δείτε επίσης
* Βλαντίμιρ Πούτιν
* Ενωμένη Ρωσία

Κατηγορία:Ρωσικά πολιτικά κόμματα
Παναγιώτης Καλογεράς

Ο **Παναγιώτης Καλογεράς** ήταν στρατιωτικός της εποχής του 1821.

Η καταγωγή του ήταν από την επαρχία Μονεμβασίας. Στην αρχή της επανάστασης η οικογένεια Καλογερά δαπάνησε μέρος της ιδιωτικής της περιουσίας στην πολιορκία του τοπικού φρουρίου. Ο Καλογεράς φάνηκε επίσης πολύ χρήσιμος επί της εισβολής του Δράμαλη. 

## Πηγές
* 

Κατηγορία:Έλληνες στρατιωτικοί
Νικόλαος Ντρίβας

Ο **Νικόλαος Ντρίβας** ήταν αγωνιστής του 1821.

Η καταγωγή του ήταν από την επαρχία Μονεμβασίας. Υπηρέτησε στην πολιορκία της Τριπολιτσάς και σε πολλές άλλες μάχες και τιμήθηκε από τον στρατηγό Κολοκοτρώνη.

## Πηγές
* 

Κατηγορία:Αγωνιστές του 1821
Δημήτριος Δικαίος

Ο **Δημήτριος Δικαίος** του Ηλία ή **Φλέσας** ήταν αγωνιστής της Ελληνικής Επαναστάσεως του 1821.
## Βιογραφικά στοιχεία
Η καταγωγή του ήταν από την επαρχία του Λεονταρίου. Ήταν γιος του Ηλία Δικαίου, πρεσβύτερου αδελφού του Γρηγορίου Παπαφλέσσα και υπηρέτησε την πατρίδα ακολουθώντας παντού τον θείο του. Πολέμησε στο πλευρό του στο Μανιάκι. Όταν οι Τούρκοι πήδηξαν στο οχύρωμα τους, τον υπερασπίσθηκε με το σπαθί και με το σώμα του ώσπου στο τέλος τον αγκάλιασε για να τον προφυλάξει από τα σπαθιά των Τούρκων. Πέσαν και οι δύο μαζί ηρωικά μαχόμενοι στη Μάχη στο Μανιάκι (1825).

## Αναφορές


Κατηγορία:Αγωνιστές του 1821
Κατηγορία:Οικογένεια Δικαίου
Νικήτας Δικαίος

Ο **Νικήτας Δικαίος** ήταν αγωνιστής του 1821.

## Βιογραφικά στοιχεία

Ήταν γιος του Παναγιώτη Δικαίου και καταγόταν από την επαρχία Λεονταρίου.

Είχε νυμφευθεί την Ελένη Κολοκοτρώνη, κόρη του Θεόδωρου Κολοκοτρώνη.

Πριν την επανάσταση είχε εγκατασταθεί στη Ζάκυνθο, όπου και υπηρέτησε ως στρατιωτικός στα Αγγλικά τάγματα. Με την έναρξη της επανάστασης επέστρεψε στην πατρίδα του και ακολούθησε τον πεθερό του Γέρο Κολοκοτρώνη και πήρε μέρος σε όλες τις μάχες.

Διακρίθηκε για τη διαγωγή και το ήσυχο ύφος του και ήταν παράδειγμα υπομονής.

Απεβίωσε το 1832.

## Παραπομπές


Κατηγορία:Αγωνιστές του 1821
Κατηγορία:Οικογένεια Δικαίου
Κατηγορία:Οικογένεια Κολοκοτρώνη
Χριστόδουλος Δικαίος

Ο **Χριστόδουλος Δικαίος** ήταν αγωνιστής του 1821.
## Βιογραφικά στοιχεία
Ο Χριστόδουλος Δικαίος γεννήθηκε στην Πολιανή Μεσσηνίας. Πριν την επανάσταση, υπήρξε προεστός της επαρχίας Λεονταρίου. Συμμετείχε στις στρατιωτικές επιχειρήσεις στα Μεσσηνιακά φρούρια και στην Πολιορκία της Τριπολιτσάς, μετά τον Αύγουστο του 1821. Επίσης, έλαβε μέρος σε δύο μάχες εναντίον του Δράμαλη, αυτή του Αγίου Σώστη και Αγιονορίου, στο πλευρό των συγγενών του. Στις 5 Αυγούστου 1844 προάγεται σε Υπολοχαγό. Ο Χριστόδουλος παντρεύτηκε την Ελένη Αναγνώστη Κολοκοτρώνη το 1805. Ο Αναγνώστης ήταν αδελφός του Κωνσταντίνου, πατέρα του Θεόδωρου Κολοκοτρώνη. Ο Αναγνώστης Κολοκοτρώνης, έπεσε μαχόμενος κατά 1,000 Τούρκων στο Δυρράχιο Αρκαδίας την 10 Ιουνίου 1787. 

Ο Χριστόδουλος με την Ελένη απέκτησαν τρία παιδιά: 

* Ιωάννη Χ. Δικαίο (1807 - 1888).
* Δημήτριο Χ. Δικαίο (1817 - ;).
* Παναγιώτη Χ. Δικαίο (1819 - ;).

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Οικογένεια Δικαίου
Φανάρι Ροδόπης

Το **Φανάρι** είναι παραθαλάσσιος οικισμός της Θράκης στην Περιφερειακή Ενότητα Ροδόπης.

## Γενικά στοιχεία
Το Φανάρι βρίσκεται στην ανατολική άκρη του Όρμου Βιστονίας σε υψόμετρο 10 μέτρων ενώ απέχει  περίπου 30 χιλιόμετρα νοτιοδυτικά από την Κομοτηνή. Είναι το διασημότερο τουριστικό θέρετρο της Θράκης με μεγάλη τουριστική κίνηση τους καλοκαιρινούς μήνες. Ο μόνιμος πληθυσμός στο Φανάρι είναι 438 κάτοικοι (2021). Στο χωριό υπάρχει λιμάνι με Λιμενικό Σταθμό ενώ υπάρχουν κάμπινγκ υπαλλήλων του Ο.Τ.Ε., ξενοδοχεία, ενοικιαζόμενα δωμάτια, αρκετές οργανωμένες παραλίες με  εγκαταστάσεις θαλάσσιων σπορ καθώς και πολλά κέντρα εστίασης (ταβέρνες, καφετέριες κ.α.).
μικρογραφία|Selfie spot στο Φανάρι Ροδόπης
Τα τελευταία χρόνια αποτελεί πόλο έλξης, καθώς φιλοξενεί τα καλοκαίρια το «Φεστιβάλ Φαναρίου». Το Φεστιβάλ Φαναρίου άνοιξε για πρώτη φορά τις πύλες του το 2016, γνωρίζοντας αμέσως ενθουσιώδη υποδοχή από το κοινό της ευρύτερης περιοχής, και συνεχίστηκε με ακόμη μεγαλύτερη επιτυχία την επόμενη χρονιά, με αποτέλεσμα να γίνει θεσμός για την περιοχή. Η τοπική κοινωνία αλλά και επισκέπτες από τις γύρω περιοχές έχουν τη χαρά να απολαύσουν αγαπημένους καλλιτέχνες σε ένα τριήμερο φεστιβάλ γεμάτο μουσική.

**Αξιοθέατα**
* Η Λίμνη Βιστωνίδα που βρίσκεται βορειοδυτικά, δίπλα στο Φανάρι.
* Η παραλιακή αμμουδερή παραλία (τουριστικά ανεπτυγμένη) ανατολικά του χωριού.
* Αρχαιολογικός χώρος Αρχαία Δικαία.

## Ιστορικά στοιχεία

Μετα την Μικρασιατική καταστροφή και την ανταλλαγή πληθυσμών εγκαταστάθηκαν πρόσφυγες από την Ανατολική Θράκη, κυρίως το Μάλ-τεπέ Κεσσάνης, από την Κεσσάνη, από το Κουρουτζούκιοϊ (Κρόταλος) Κυψελών, 4 οικογένειες από την Σκεπαστό, από το Μπεϊστίκη, 2-3 οικογένειες από την Μικρά Ασία και αργότερα εγκαταστάθηκαν 2-3 οικογένειες από την Μυτιλήνη, 2-3 οικογένειες από την Λήμνο με καταγωγή από τα Πριγκηπόννησα, όπως και 2-3 οικογένειες από την Ίμβρο και μια οικογένεια από την Ήπειρο.

## Διοικητικά - πληθυσμιακά στοιχεία
Μετά την απελευθέρωση, αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Γλυκονερίου. Το 1965 με το ΦΕΚ 113Α - 18/06/1965 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την κοινότητα Φαναρίου που υπάγεται στη δημοτική ενότητα Κομοτηνής του Δήμου Κομοτηνής και σύμφωνα με την απογραφή του 2011 είχε πληθυσμό 490 κατοίκους. Οι απογραφές πληθυσμού μετά τον Β΄ Παγκόσμιο Πόλεμο είναι:

## Φωτοθήκη

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Ροδονίτης

Ο **ροδονίτης** (αγγλ. rhodonite) είναι πυριτικό ορυκτό του μαγγανίου. Οφείλει το όνομά του στην ελληνική λέξη *ρόδον* (τριαντάφυλλο) λόγω του ρόδινου χρώματός του. Ορισμένες φορές εμφανίζεται επικαλυμμένος με μέλανα οξείδια του μαγγανίου. Εμφανίζεται μαζί με την παραλλαγή του **πυροξμανγκίτη** (pyroxmangite), με τον οποίο συχνά συγχέεται, διαφέροντας μόνο στον τρόπο σχηματισμού: Ο πυροξμανγκίτης είναι προϊόν ισχυρής μεταμόρφωσης υψηλών θερμοκρασιών, ωστόσο για τη διάκριση των δύο ορυκτών είναι απαραίτητη η κρυσταλλογραφική ανάλυση με ακτίνες Χ.

Σχηματίζεται από υδροθερμική μεταμόρφωση επαφής μαγγανιούχων αποθέσεων. Ορισμένες φορές απαντά και ως προϊόν ιζηματογένεσης.

Ορυκτά με τα οποία σχετίζεται είναι ο ασβεστίτης, ο βιλλεμίτης, ο φρανκλινίτης, ο τεφροϊτης, ο γρυνερίτης, ο γαληνίτης και ο μαγνητίτης. Συχνότερος όλων ο ασβεστίτης, ο οποίος μπορεί να απομακρυνθεί με τη χρήση υδροχλωρικού οξέος (ο ροδονίτης δεν προσβάλλεται από οξέα).

Λόγω της σχετικά μεγάλης σκληρότητάς του, της διαφάνειας και των όμορφων αποχρώσεων του ερυθρού που παρουσιάζει έχει συχνά χρησιμοποιηθεί στην κοσμηματοποιία. Οι διαφανείς ευμεγέθεις κρύσταλλοί του γίνονται επίσης αντικείμενο συλλογής από συλλέκτες ορυκτών.

Απαντά σε πολλές περιοχές του κόσμου. Αξιομνημόνευτες (λόγω χρώματος, διαφάνειας και μεγέθους κρυστάλλων) είναι στα Ουράλια όρη (περιοχή Γιεκατερίνμπουργκ, Ρωσία), στην περιοχή Värmland της Σουηδίας, στο Ντέβον της Αγγλίας, στη Ρουμανία, την κοιλάδα της Αόστης στην Ιταλία, στην περιοχή Broken Hill της Νέας Νότιας Ουαλίας (κρύσταλλοι που χρησιμοποιούνται ιδιαίτερα στην κοσμηματοποιία), την Ιαπωνία, το Νιού Τζέρσεϊ, τη Βόρεια Καρολίνα και τη Μοντάνα στις ΗΠΑ, το Minas Gerais της Βραζιλίας (επίσης ως κρύσταλλοι κατάλληλοι για την κοσμηματοποιία) και το Περού.

Στην Ελλάδα απαντά στις νήσους Άνδρο (κορυφή «Πέταλο») και Πάρο, στα μεταλλεία Κασσάνδρας (ορυχείο Ολυμπιάδας) και στο Κάτω Νευροκόπι (Νομός Δράμας).

## Δείτε επίσης
*Κατάλογος ορυκτών

## Σημειώσεις


## Πηγές
*Handbook of Mineralogy
*Mindat.org
*Galleries.com
*Webmineral.com

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Εξωτερικοί σύνδεσμοι
* 

Ροδονιτης
Κατηγορία:Ορυκτά του μαγγανίου
Κατηγορία:Ορυκτά του πυριτίου
Μοσχοφόρος

thumb|268x268px|Ο μοσχοφόρος (ολική άποψη)|αριστερά
Ο **Μοσχοφόρος** είναι αρχαίο αττικό γλυπτό. Το σώμα βρέθηκε το 1864 και η βάση το 1887 στην Περσική Τάφρο, στις ανασκαφές της Ακρόπολης. Βρέθηκαν ακόμα πολλά άλλα μικρότερα κομμάτια, και το άγαλμα συμπληρώθηκε αρκετά, χωρίς όμως να είναι τελικά ολοκληρωμένο. Φυλάσσεται στο μουσείο της Ακρόπολης στην Αθήνα.
## Περιγραφή
Είναι κατασκευασμένο από μάρμαρο Υμηττού, ενώ η βάση είναι από ασβεστόλιθο. Έχει ύψος 1,65 μέτρα και παρουσιάζει έναν γεροδεμένο νεανία που βηματίζει φέροντας στους ώμους του ζωντανό μόσχο γάλακτος. Κρατάει με το δεξί χέρι τα μπροστινά και με το αριστερό τα πίσω πόδια του ζώου. Το άγαλμα είναι μικρότερο του φυσικού, δίνει όμως την αίσθηση ενός ψηλού, λεπτού μα και γεροδεμένου νεαρού. Φοράει χλαμύδα που φτάνει ως τη μέση των μηρών του, καλύπτει ώμους και μπράτσα, ενώ μπροστά αφήνει το στήθος ακάλυπτο. Η κόμη είναι δεμένη ψηλά στο κεφάλι με ταινία, και οι μακριές μπούκλες πέφτουν μπροστά στον μακρύ και ωραίο λαιμό. Το μέτωπο είναι επίπεδο και κάθετο, το πρόσωπο χαρωπό και φωτεινό. Ο δε μόσχος είναι ήρεμος, αρτιμελής και ζωηρούλης.

Στη βάση του είναι σκαλισμένη επιγραφή από δεξιά προς τα αριστερα: «*(Ρ)ΟΜΒΟΣ ΑΝΕΘΕΚΕΝ ΠΑΛΟΥ ΥΙΟΣ*».

## Ερμηνεία
Συχνά συναντάμε το θέμα του νεανία που φέρει τετράποδο στην αρχαία τέχνη, πολύ πριν αλλά και μετά τον μοσχοφόρο. Άλλοτε προβατάκι, κριάρι, ή όπως εδώ, ένα μοσχαράκι. Παρόλα τα τραύματα και θραύσματα που υπέστη, το γλυπτό είναι φανερώτατα έργο αριστουργηματικό, και ίσως το καλύτερο του είδους του. Πολλά έχουν ειπωθεί για να το ερμηνεύσουν, και του έχουν δώσει πολλά ονόματα ως τώρα. Το έχουν πει *«Απόλλων νόμιος»*, *«Ερμής δαμαληφόρος»* και *«Θησεύς»*. Είπαν ότι είναι ανάθημα αποικίας, σήμα θυσίας και αρχαΐζον μίμημα.

Ο Ρόμβος που πρόσφερε το άγαλμα θα ήταν ευγενής κάτοικος της Αττικής, και εύπορος ικανός να πληρώσει τον αριστουργηματικό οχι τεχνίτη που το κατασκεύασε. Προφανώς θυσίασε και ένα μοσχάρι, ίσως στη θεά Αθηνά, αφού την εποχή εκείνη κυρίως ναός ήταν ο πρώτος ναός της Αθηνάς στον λόφο της Ακρόπολης, ο λεγόμενος αρχαίος Παρθενώνας, ο οποίος καταστράφηκε μαζί με όλα τα αναθήματα το έτος 480 π.Χ.

## Ιστορική τοποθέτηση
Η πρώιμη αττική τεχνοτροπία του μοσχοφόρου και η πρώιμη ιωνική επιρροή δείχνουν ότι το έργο είναι του 6ου π.Χ. αιώνα, περίπου του 570 π.Χ.

## Παραπομπές

## Πηγές
* 
* 
* 
* 

Κατηγορία:Αρχαϊκή τέχνη
Κατηγορία:Έργα γλυπτικής
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Σεελίτης

Ο **σεελίτης** (αγγλ. scheelite) είναι ορυκτό βολφραμικό άλας του ασβεστίου. Ονομάστηκε προς τιμή του Σουηδού χημικού Καρλ Βίλχελμ Σέελε (Karl Wilhelm Scheele, 1742–1786), ο οποίος πρώτος ταυτοποίησε, το 1781, την ύπαρξη «βολφραμικού οξέος» (ένυδρο WO3) στο ορυκτό και έκανε την υπόθεση, μαζί με τον Τόρμπερν Μπέργκμαν, ότι με αναγωγή αυτού του οξέος θα μπορούσε να ληφθεί ένα νέο μέταλλο. Παλαιότερα για τον σεελίτη είχε χρησιμοποιηθεί ο όρος **wolfram**, από τις γερμανικές λέξεις *wolf* (λύκος) και *rahm* (κρέμα), αν και η ετυμολογία αυτή είναι αβέβαιη.

Είναι ορυκτό που τυπικά απαντάται σε τακτίτες, μεταμορφώσεως επαφής. Ανευρίσκεται επίσης σε υδροθερμικές φλέβες υψηλών θερμοκρασιών, ενώ, λιγότερο συχνά, απαντάται σε γρανιτικούς πηγματίτες και σε υδροθερμικές φλέβες μέσων θερμοκρασιών. Ανευρίσκεται, επίσης, παρενεσπαρμένος σε αλλούβιες αποθέσεις.

Ορυκτά με τα οποία σχετίζεται είναι ο χαλαζίας, οι γρανάτες, ο βεζουβιανίτης, το επίδοτο, το τοπάζιο, ο απατίτης, ο μολυβδαινίτης, ο κασσιτερίτης, ο βολφραμίτης και ο φθορίτης.

Σχηματίζει σειρά με τον **παουελίτη** (powellite), το μολυβδαινικό ανάλογό του (CaMoO4).

Χρησιμοποιείται ως μετάλλευμα του βολφραμίου, ενώ οι διαφανείς ποικιλίες του χρησιμοποιούνται στην κοσμηματοποιία (όχι ευρέως, λόγω σχετικά μικρής σκληρότητας). Οι μεγάλοι διάφανοι κρύσταλλοί του είναι, επίσης, αντικείμενο συλλογής από συλλέκτες ορυκτών.

Απαντάται σε πολλά σημεία της Γης. Σημαντικές εμφανίσεις (κυρίως σχετικά με μεγάλους διαφανείς κρυστάλλους) είναι στη Σουηδία, στη Σαξωνία (Γερμανία), στην Τσεχία, στο Πιεμόντε της Ιταλίας, στην Chukotka της Σιβηρίας (Ρωσία), το ορυχείο Natas στη Ναμίμπια, το Chungju στη Νότια Κορέα (μεγάλοι διάφανοι κρύσταλλοι), στο Τονκίν του Βόρειου Βιετνάμ, την επαρχία Sichuan στην Κίνα (επίσης μεγάλοι διάφανοι κρύσταλλοι με όμορφους χρωματισμούς), το Morrho Velho (Minas Gerais) στη Βραζιλία, την περιοχή Σονόρα στο Μεξικό, την Καλιφόρνια, την Αλάσκα (πολλές περιοχές) και την Αριζόνα στις ΗΠΑ.

Στην Ελλάδα ανευρίσκεται στα μεταλλεία Λαυρίου (περιοχή Καμάριζας), στα ορυχεία Ολυμπιάδας και Στρατωνίου των μεταλλείων Χαλκιδικής και στην περιοχή Κιμμερίας στην Ξάνθη.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Σεελιτης
Κατηγορία:Ορυκτά του ασβεστίου
Κατηγορία:Ορυκτά του βολφραμίου
Κατηγορία:Άλατα
Διαλειτουργικότητα

μικρογραφία|Διάγραμμα που εξηγεί πως γίνεται η διαλειτουργικότητα

η δυνατότητα ενός προϊόντος ή συστήματος του οποίου οι διεπαφές είναι πλήρως δημόσια τεκμηριωμένες να συνδέεται και να λειτουργεί με άλλα προϊόντα ή συστήματα, χωρίς περιορισμούς στην πρόσβασή τους ή φραγμούς στην υλοποίηση.

Η «διαλειτουργικότητα» δεν θα πρέπει να συγχέεται με τη «συμβατότητα». Μπορούμε να πούμε ότι η συμβατότητα είναι μια κάθετη έννοια και σημαίνει ότι ένα εργαλείο μπορεί να λειτουργήσει σε ένα δοσμένο περιβάλλον και συμφωνεί με όλα τα χαρακτηριστικά ενώ η διαλειτουργικότητα είναι μια διασταυρωμένη έννοια που επιτρέπει σε διάφορα εργαλεία να επικοινωνούν - όταν γνωρίζουμε το λόγο, και τον τρόπο, που μπορούν να λειτουργούν μαζί.

Με άλλα λόγια, μπορούμε να μιλάμε για διαλειτουργικότητα ενός προϊόντος ή ενός συστήματος μόνο αν γνωρίζουμε εξ ολοκλήρου όλες του τις διεπαφές.

Η διαλειτουργικότητα θεωρείται πολύ σημαντική ως και κρίσιμη σε πολλούς τομείς, όπως στην πληροφορική, στην ιατρική, στο σιδηρόδρομο, στην ηλεκτροτεχνική, στην αεροδιαστημική, στο στρατό και στη βιομηχανία γενικότερα. Τα διαφορετικά συστήματα, συσκευές και διάφορα άλλα στοιχεία που χρησιμοποιούνται πρέπει να μπορούν να αλληλεπιδρούν ομαλά.

Λαμβάνοντας υπόψη ότι αυτά η παραγωγή των στοιχείων αυτών έχει πραγματοποιηθεί από διάφορους κατασκευαστές, με διάφορες μεθόδους, και καλύπτουν συγκεκριμένες ανάγκες, η απλούστερη ιδέα είναι να καθοριστεί μια ρητή βάση, ένα **πρότυπο** ή ένα σύνολο πρότυπων, όπου κάθε στοιχείο θα «ενσωματώσει» στη δική του λειτουργία.

Αυτό το πρότυπο «παίζει» διπλό ρόλο: είναι καταρχάς ένας δείκτης του τρόπου με τον οποίο θα πρέπει να πραγματοποιείται ο διάλογος μεταξύ των διαφόρων στοιχείων — και υλοποιεί με αυτόν τον τρόπο τις ανάγκες αυτού του διαλόγου. Είναι επίσης μια γέφυρα επικοινωνίας, η οποία τελικά θα μπορέσει να προσαρμοστεί στις μεταβαλλόμενες ανάγκες των στοιχείων. Το πρότυπο είναι λοιπόν η βάση υλοποίησης των διεπαφών.

## Εξωτερικοί Σύνδεσμοι
* Ιστοσελίδα σχετικά με τον ορισμό της διαλειτουργικότητας 

Κατηγορία:Τηλεπικοινωνίες
Κατηγορία:Αρχιτεκτονική υπολογιστών
Παναγιώτης Γιατράκος

Ο **Παναγιώτης Γιατράκος** (1781 - 25 Οκτωβρίου 1851) ήταν Έλληνας αγωνιστής του 1821. Η καταγωγή του ήταν από τo χωριό Άρνα της επαρχίας του Μυστρά. Η οικογένεια των Γιατρακαίων προσέφερε πολλά στην πατρίδα.

Πήρε μέρος στην πολιορκία της Τριπολιτσάς, ως την άλωση της πόλης. Αργότερα πήγε στην Αργολίδα και την Κορινθία και πολέμησε εκεί στην πτώση του φρουρίου. Πολέμησε επίσης και στο Μεσολόγγι βοηθώντας τους εκεί αδελφούς του.

Ο Παναγιωτάκης Γιατράκος ήταν ο μόνος ισχυρός αρχηγός που υπήρξε στην περιοχή του. Αποδυναμώθηκαν όταν μέλος του οίκου των Γιατρακαίων εκτέλεσε τον «πιστό προσκυνημένο» της κυβέρνησης (έτσι αποκαλούσαν οι Αρκάδες και οι Μανιάτες τους συνεργάτες της κυβέρνησης) Παναγιώτη Κρεββαττά.

Στις 16 Ιουνίου 1844 διορίστηκε γερουσιαστής, ενώ είχε διατελέσει και βουλευτής. 

Κόρη του ήταν η Μαριγώ Γιατράκου, σύζυγος του Αριστείδη Μητσάκη και μητέρα του Μιχαήλ Μητσάκη.

## Πηγές
* 

## Παραπομπές



Κατηγορία:Αγωνιστές του 1821
Κατηγορία:Έλληνες γερουσιαστές
Κύπελλο Κυπελλούχων Ευρώπης καλαθοσφαίρισης ανδρών 1980-81

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1980-81 ήταν η δέκατη πέμπτη κατά σειρά διασυλλογική διοργάνωση αυτού του θεσμού. 
Στον Τελικό της, που διεξήχθη στη Ρώμη, με την Ιταλία να τον φιλοξενεί για 4η συνεχή φορά και 5η τα τελευταία 6 χρόνια, αναμετρήθηκαν η Καντού (*Squibb Cantu*) στην 5η σερί παρουσία της, με την ισπανική Μπαρτσελόνα η οποία, επιτέλους (μετά από συνεχόμενες προσπάθειες) θα διεκδικούσε το τρόπαιο.

Στα ημιτελικά έφθασαν η  πολύπειρη Βαρέζε (*Turisanda Varese*) και η Τσιμπόνα Ζάγκρεμπ της τότε ενιαίας Γιουγκοσλαβίας.

Στους δυο προημιτελικούς ομίλους τη "μάχη" έχασαν η Ζαλγκίρις του Κάουνας της σημερινής Λιθουανίας, η τουρκική Εφές Πίλσεν, η γαλλική *Λε Μαν CSM* και η έκπληξη των τελευταίων ετών *Πάρκερ Λέιντεν* από την Ολλανδία.

## Διαδικασία διεξαγωγής
Στη διοργάνωση πήραν μέρος 20 ομάδες, δυο λιγότερες από ότι την προηγούμενη περίοδο. Παίχθηκε μια προκριματική φάση και στη συνέχεια μια φάση των 10 (5 ζεύγη), από όπου με την προσθήκη και της κατόχου του τίτλου Βαρέζε, προέκυψαν οι 8 ομάδες των προημιτελικών. 
Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα.

## 1ος γύρος (Προκριματική φάση)
Έγιναν επτά διπλές αναμετρήσεις που οδήγησαν εκτός της συνέχειας τις εκπροσώπους της Φινλανδίας (*Κότκα KTP*), της Ουγγαρίας (*MAFC*), της Κύπρου (Απόλλων Λεμεσσού), της Ελλάδας Ολυμπιακό , της Ισλανδίας (*Βάλουρ Ρέικιαβικ*), της Αιγύπτου (*Αλ Ιτιχάντ Αλεξάνδρεια*) και τη *Χαποέλ Ραμάτ Γκαν* του Ισραήλ.

## 2ος γύρος (Φάση των 10)
Εδώ, το παιχνίδι έχασαν πέντε ακόμη σύλλογοι: Η *Γουίλσον Πάνθερς* του Ηνωμένου Βασιλείου,  η *Βερβιέ Σπιράλ* από το Βέλγιο , η Λέφσκι Σόφιας, η αυστριακή *Κλοστερνόιμπουργκ* και η νορβηγική *Άμερουντ IF*.

## Τελικός
Στον Τελικό η Καντού του Βαλέριο Μπιανκίνι, με τρεις τίτλους έως τότε, δεν άφησε την ευκαιρία να πάει χαμένη, εκμεταλλευόμενη ότι αγωνιζόταν ουσιαστικά εντός έδρας. Επικράτησε της Μπαρτσελόνα (που έδινε το "παρών" στον πρώτο της Τελικό ευρωπαΐκής διοργάνωσης) του Άντονι Σέρα Ίλας, με σκορ **86-82** και δίκαια τετραπλασίασε τις επιτυχίες της.

Για τους νικητές έπαιξαν οι αμερικανοί Φλάουερς (14 πόντοι) και Μπόζγουελ (18), αλλά και οι Ινοτσεντίν (6), Μπαριβιέρα (6), Μαρτσοράτι (14), Ρίβα (15), Τομπολάτο (9), Κατίνι (4), Καπελέτι, Μάσολο, Στοτς (ΗΠΑ), Σάλα, Φουμαργκάλι και Μπόσα.

Η ηττημένη χρησιμοποίησε τους Χουάν Αντόνιο Σαν Επιφάνιο (28), Φίλιπς (2) και Ρόουλαντ (17), ντε λα Κρούθ (17), Άνσα (9), Σιμπίλιο (3), Σολοθάμπαλ (2), Παχές ή Παζές, Φλόρες, Φερνάντεθ και Κρέους (4).

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής. 

1980 1981
Κυπελλο Κυπελλουχων Ευρωπης
Κυπελλο Κυπελλουχων Ευρωπης
Αντώνιος Κουμουστιώτης

Ο **Αντώνιος Κουμουστιώτης** ήταν Έλληνας αγωνιστής της Επανάστασης του 1821.

## Βιογραφία
Η καταγωγή του ήταν από το χωριό Κουμούστα της επαρχίας του Μυστρά. Ήταν διακεκριμένος πολεμιστής. Τον έστειλε ο Θεόδωρος Κολοκοτρώνης μαζί με άλλους να πιάσουν το Παλαιόκαστρο του Άργους από το Νταούλι του Αχλαδόκαμπου κατά την διάρκεια των αγώνων εναντίον του Δράμαλη. Στο φρούριο αυτό ο Κουμουστιώτης έκανε πολλές ανδραγαθίες, όπως επίσης και στο στην μάχη στο Κουτσοπόδι που έγινε με το ιππικό του Δράμαλη. Γενικά, όπου και αν πολέμησε διακρίθηκε.

## Πηγές
* 

Κατηγορία:Αγωνιστές του 1821
Ιωάννης Καψάμπελης

Ο **Ιωάννης Καψάμπελης** ήταν αγωνιστής του 1821.
## Βιογραφία
Η καταγωγή του ήταν από τα Ολυμποχώρια της επαρχίας του Μιστρά. Έγινε γνωστός για την παλικαριά του και τον ενθουσιασμό του. Βρέθηκε παντού και πολέμησε ανδρειότατα.

## Πηγές
* 

Κατηγορία:Αγωνιστές του 1821
Αναγνώστης Κομαντάρος

Ο **στρατηγός Αναγνώστης Κουμαντάρος** ήταν αγωνιστής του 1821.
## Βιογραφία
Η καταγωγή του ήταν από την Βαμβακού της επαρχίας του Μιστρά. Υπηρέτησε την πατρίδα με άδολη προθυμία. Υπήρξε και πολιορκητής της Τριπολιτσάς και πήρε μέρος και στις μάχες εναντίον του Δράμαλη.

## Πηγές
* 

Κατηγορία:Αγωνιστές του 1821
Οικονόμος Παπαηλιόπουλος

Ο **Οικονόμος Παπαζαφειρόπουλος**  ήταν πρωτεργάτης της επανάστασης του 1821.

## Βιογραφικά στοιχεία
Η καταγωγή του ήταν από τη Λάστα της Αρκαδίας. Ήταν αδερφός του Κωνσταντίνου Παπαζαφειρόπουλου ,αγωνιστή της επανάστασης επίσης.Ο ιερέας τούτος περιόδευε στα χωριά πριν από την επανάσταση, κατηχούσε τους συμπατριώτες του και τους εφοδίαζε με όπλα και άλλα υλικά για την επανάσταση. Μύησε επίσης και τον Α. Κουλόχερα, τον Α. Κουμουνδούρο από το Κραμποβό και τον Στασινό Ντουρέκα, οι οποίοι πολέμησαν στην πολιορκία της Τριπολιτσάς και σε όλες τις μάχες εναντίον του Δράμαλη.Ήταν παρών στην πρώτη εθνοσυνέλευση στην Επίδαυρο,συγκεκριμένα την 1 Ιανουαρίου του 1822.

## Πηγές
* 

Κατηγορία:Αγωνιστές του 1821
Μπουραίοι

Οι αδελφοί **Μπουραίοι** ήταν αγωνιστές του 1821.

## Βιογραφικά στοιχεία
Πρόκειται για τους **Κώστα**, **Ζαφείρη** και **Παναγιώταρο** Μπούρα. Η καταγωγή τους ήταν από το χωριό Κωνσταντίνους της επαρχίας Μονεμβασίας. Η οικογένειά τους είναι γνωστή σε όλη την Μεσσηνία για τα στρατιωτικά τους κατορθώματα. Ήταν πάντα ενωμένοι και είχαν δικό τους στρατιωτικό σώμα. Στην μάχη του Βαλτετσίου οχυρώθηκαν και πολέμησαν. 
* Ο Παναγιώταρος έπεσε στην πολιορκία της Τριπολιτσάς στην θέση «Ψηλός ώμος» και «Αγιάννη Θάνα» μαζί με πολλούς άλλους αγωνιστές.
* Οι δύο άλλοι αδελφοί Κώστας και Ζαφείρης βρέθηκαν στις μάχες εναντίον του Δράμαλη μαζί με τον Αρχιμανδρίτη και τους λοιπούς Φλεσαίους. Ο Παναγιώταρος σκοτώθηκε στις 20 Ιουλίου του 1821, όταν οι Τούρκοι έκαναν έφοδο στο Μουχλί και σκότωσαν και άλλους 24 Έλληνες από τον κάμπο της Τριπολιτσάς. Οι αγωνιστές αυτοί θάφτηκαν χωρίς κεφάλια στην εκκλησία του χωριού του Αγίου Σώστη στον κάμπο της Τριπολιτσάς.

## Πηγές
* 

Κατηγορία:Αγωνιστές του 1821
Φανάρι (αποσαφήνιση)

Το όνομα **Φανάρι** μπορεί να αναφέρεται:
*στον φωτεινό σηματοδότη
*Στο Φανάρι, την συνοικία της Κωνσταντινούπολης
*Στους παρακάτω οικισμούς της Ελλάδας:
**Φανάρι Ηλείας (Ολυμπίας)
**Φανάρι Ικαρίας
**Φανάρι Καρδίτσας
**Φανάρι Κιλκίς
**Φανάρι Ροδόπης
**Άνω Φανάρι Μεθάνων
**Φανάρι Ανατολικής Θράκης
*Στο Δήμο Φαναρίου
Πέτρος Αναγνωστόπουλος

Ο **Πέτρος Αναγνωστόπουλος** ή **Μπαρμπιτσιώτης** ήταν Έλληνας αγωνιστής του 1821.

## Βιογραφία
Η καταγωγή του ήταν από την Βαρβιτσα (Μπαρμπιτσα) της Λακωνίας. Υπήρξε διακεκριμένος στρατιωτικός και πρόκριτος της επαρχίας του, διακρήθηκε για της θυσίες του στον αγώνα και πολέμησε σε πολλές μάχες. Βοήθησε πολύ για την σύσταση του στρατοπέδου των Βερβαίνων και στην πολιορκία της Τριπολιτσάς. Στην μάχη κατά του Δράμαλη ήλθε                  στο Νταούλι του Αχλαδόκαμπου μαζί με τον Αντώνη Κουμουστιώτη και οι δυο τους μαζί έπιασαν το παλαιόκαστρο του Άργους κατά την θέληση του Θεόδωρου Κολοκοτρώνη. Ο Μπαρμπιτσιώτης πήγε στα Μεγάλα Δερβένια και ακόμα πιο πέρα. Διακρίθηκε για την γενναιότητά του στους πολέμους στους οποίους βρέθηκε. 

Ό Πέτρος Αναγνωστόπουλος ή Μπαρμπιτσιώτης συνέβαλλε πολύ αποφασιστικά στην ανταλλαγή των αιχμαλώτων και τεραστίων ηρώων, αγωνιστών, οπλαρχηγών και στρατηγών της επανάστασης του 1821 Γεωργίου Μαυρομιχάλη και Παναγιώτη Γιατράκου με τους πασάδες τους οποίους και είχανε συλλάβει οί έλληνες, κατά την μάχη                της πολιορκίας του Ναυπλίου.

## Πηγές
* 

Κατηγορία:Αγωνιστές του 1821
Ποδοσφαιρικός Όμιλος Ορμήδειας

Ο **Ποδοσφαιρικός Όμιλος Ορμήδειας** (ή η **Ορμήδεια FC**) είναι κυπριακή ποδοσφαιρική ομάδα με έδρα την Ορμήδεια της επαρχίας Λάρνακας. Ιδρύθηκε το 2006. Τα χρώματα της ομάδας είναι το μαύρο και το πράσινο. Ως έδρα χρησιμοποιεί το Κοινοτικό Στάδιο Ορμήδειας.Η  Ορμηδεια FC είναι μια από τις πολύ λίγες ομάδες που δεν έχουν διαβαθμιστει πότε στην ιστορία τους σε πιο χαμηλη κατηγορία από την Γ' κατηγορία  ποδοσφαίρου ανδρών Κύπρου  (από την σεζον που πρωβιβαστικαν απο την Δ κατηγορια της κυπρου ή την Επιλεκτη Κατηγορια ΣΤΟΚ και έπειτα ). 

## Ιστορία
Μετά την ίδρυση της η ομάδα εντάχθηκε στην Επαρχιακή Ποδοσφαιρική Ένωση Λάρνακας (ΕΠΕΛ). Το 2009 συμμετείχε στο Πρωτάθλημα Ένταξης 2009 μέσα από το οποίο καθορίζονταν οι τρεις ομάδες που θα εντάσσονταν στην Κυπριακή Ομοσπονδία Ποδοσφαίρου και θα συμμετείχαν στη Δ΄ κατηγορία. Η Ορμήδεια FC ήταν μια από τρεις ομάδες που προβιβάστηκαν.

### Πορεία στις διοργανώσεις της ΚΟΠ
Την πρώτη περίοδο στη Δ΄ κατηγορία η Ορμήδεια FC τερμάτισε στην έκτη θέση. Την επόμενη περίοδο κατάφερε να κατακτήσει το πρωτάθλημα και να προβιβαστεί στη Γ΄ κατηγορία. Την περίοδο 2011-12 τερμάτισε στη 11η θέση του πρωταθλήματος Γ΄ κατηγορίας, την περίοδο 2012-13 στην ένατη θέση και την περίοδο 2013-14 στην έκτη θέση.

Την περίοδο 2014-15 τερμάτισε στη 13η θέση. Παρόλο που σύμφωνα με την προκήρυξη η θέση αυτή οδηγούσε σε υποβιβασμό, ωστόσο μετά το τέλος της περιόδου αποφασίστηκε η αύξηση των ομάδων της Α΄ κατηγορίας από 12 σε 14 με ταυτόχρονη αναδιοργάνωση της Β΄ και Γ΄ κατηγορίας και έτσι ο Ποδοσφαιρικός Όμιλος Ορμήδειας παρέμεινε στη Γ΄ κατηγορία. Την περίοδο 2015-16 τερμάτισε στη δωδέκατη θέση του πρωταθλήματος. Στην ίδια θέση τερμάτισε και την περίοδο 2016-17. 




### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.




## Τίτλοι-Διακρίσεις
* Δ΄ Κατηγορία:
** Πρωταθλήτρια (1): 2011

* Πρωτάθλημα πρωταθλητριών ΣΤΟΚ:
** Πρωταθλήτρια (1): 2008

* Πρωτάθλημα ΕΠΕΛ
** Πρωταθλήτρια (1): 2008

* Κύπελλο ΕΠΕΛ
** Κυπελλούχος (1): 2008

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου 
*

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 2006
Κατηγορία:Ποδοσφαιρικές ομάδες Κύπρου (ανδρών)
Επαρχία Κερασούντας

Η **επαρχία Κερασούντας** (επαρχία Γκιρεσούν) είναι επαρχία της βόρειας Τουρκίας στην περιοχή της Μαύρης Θάλασσας. Βρίσκεται ανάμεσα στις επαρχίες Ορντού και Τραπεζούντας. Η επαρχία καταλαμβάνει έκταση 6.934 τ.χλμ. και ο πληθυσμός της είναι 523.819   σύμφωνα με εκτίμηση το 2007. Πρωτεύουσα της είναι η Κερασούντα, με πληθυσμό 90.000 κατοίκους. 

## Παραπομπές


## Εξωτερικοί σύνδεσμοι

*Επίσημη ιστοσελίδα

Κερασούντας
Επαρχία Τραπεζούντας

Η **επαρχία Τραπεζούντας** () είναι επαρχία της βόρειας Τουρκίας στην περιοχή της Μαύρης Θάλασσας. Βρίσκεται ανάμεσα στις επαρχίες Κερασούντας και Ριζούντας. Η επαρχία καταλαμβάνει έκταση 6.685 τ.χλμ. και ο πληθυσμός της είναι 1.061.055 σύμφωνα με εκτίμηση το 2007. Πρωτεύουσα της είναι η Τραπεζούντα, με πληθυσμό 230.399 κατοίκους. 

## Ιστορία
Η Τραπεζούντα ιδρύθηκε από αποίκους από τη Σινώπη. Αναφέρεται για πρώτη φορά στο έργο «Κύρου Ανάβασις» του Ξενοφώντα. Ήταν σημαντικό κέντρο κατά τη Ρωμαϊκή και Βυζαντινή περίοδο. Τα τελευταία χρόνια της Βυζαντινής Αυτοκρατορίας, στο διάστημα από το 1204 έως το 1261, υπήρξε πρωτεύουσα της Αυτοκρατορίας της Τραπεζούντας. Στη συνέχεια η περιοχή κατακτήθηκε από τους Οθωμανούς. Κατά τη διάρκεια του πρώτου παγκοσμίου πολέμου διεξήχθησαν σκληρές μάχες στην περιοχή της σημερινής επαρχίας, μεταξύ των Τούρκων και των Ρώσων. Μετά την ανταλλαγή πληθυσμών Ελλάδας-Τουρκίας το 1923, ο ελληνικός πληθυσμός αναγκάστηκε να εγκαταλείψει οριστικά την πόλη.

## Αξιοθέατα
Στην επαρχία Τραπεζούντας βρίσκεται η Μονή Σουμελά, το σημαντικότερο θρησκευτικό κέντρο των Ποντίων

## Παραπομπές


## Εξωτερικοί σύνδεσμοι
* 
*  


Κατηγορία:Επαρχίες της Τουρκίας
Σπύρος Φραγκίσκος

Ο **Σπύρος Φραγκίσκος** (αναφερόμενος και Φραγκισκόπουλος ή Φραντζεσκόπουλος ή Φραντζίσκος) ήταν Έλληνας πολιτικός κατά την επανάσταση του 1821.

Η καταγωγή του ήταν από την Πιπερίτσα Μεσσηνίας της επαρχίας Ανδρούσης όπου ήταν πρόκριτος. Χρημάτισε γερουσιαστής, πληρεξούσιος και βουλευτής.

Ήταν μέλος στην Πελοποννησιακή Γερουσία, στην οποία υπέγραψε στην 1η Δεκεμβρίου του 1821 ως γερουσιαστής από την 
Ανδρούσα, έλαβε μέρος ως πληρεξούσιος Ανδρούσης στην Β΄ Εθνοσυνέλευση Άστρους το 1823, στην Γ΄ Εθνοσυνέλευση Επιδαύρου το 1826, στην Γ΄ Εθνοσυνέλευση Τροιζήνας το 1827 και μετά την άφιξη του Καποδίστρια, στην Δ΄ κατά συνέχειαν Εθνική των Ελλήνων Συνέλευση το 1832.

## Αναφορές

 

Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Βουλευτές Μεσσηνίας
Παναγιώτης Παπατσώνης

Ο **Παναγιώτης Παπατσώνης** ήταν αγωνιστής του 1821.

Η καταγωγή του ήταν από την επαρχία Ανδρούσης. Η οικογένεια Παπατσώνη ήταν επιφανής και πριν την Επανάσταση επειδή χρημάτισαν στα πολιτικά πράγματα των Τούρκων.

Ο Παπατσώνης φυλακίστηκε στην Ύδρα μαζί με τον Κολοκοτρώνη και με άλλους.

## Πηγές
* 

## Παραπομπές


Κατηγορία:Αγωνιστές του 1821
Κατηγορία:Οικογένεια Παπατσώνη
Χλωριούχο βάριο

Το **Χλωριούχο Βάριο** είναι ιοντική χημική ένωση με χημικό τύπο BaCl2. 

Όπως και άλλα άλατα του βαρίου, είναι τοξικό και προσδίδει κιτρινοπράσινο χρώμα σε φλόγα υγραερίου. Είναι, επίσης, υγροσκοπικό.

Έχει σημείο τήξης 962°C και σημείο βρασμού 1560°C.
right|thumb|120px|Χλωριούχο βάριο

## Χρήσεις
Ως ένα φθηνό, ευδιάλυτο άλας του βαρίου, το χλωριούχο βάριο βρίσκει ευρεία εφαρμογή στο εργαστήριο. Στη βιομηχανία, το χλωριούχο βάριο χρησιμοποιείται στην παρασκευή αλάτων θερμικής επεξεργασίας, στη σκλήρυνση του χάλυβα, στην παραγωγή χρωστικών ουσιών και στην παρασκευή άλλων αλάτων του βαρίου. Το BaCl2 χρησιμοποιείται επίσης σε πυροτεχνήματα για να δώσει λαμπερό πράσινο χρώμα. Ωστόσο, η τοξικότητά του περιορίζει την εφαρμογή του.

Κατηγορία:Άλατα
Κατηγορία:Αλογονίδια
Κατηγορία:Ανόργανες ενώσεις χλωρίου
Παπαφώτης

Ο **Παπαφώτης** (κοσμικό όνομα *Φώτιος Αγριανίτης*) ήταν κληρικός και αγωνιστής της Ελληνικής Επανάστασης του 1821. Η καταγωγή του ήταν από την Κορώνη και για κάποια περίοδο ήταν μοναχός σε μοναστήρι στην Σκαφιδιά του Πύργου Ηλείας. Αναφέρεται πως υπήρξε περίφημος οπλαρχηγός της περιοχής και γνωστός για τα στρατιωτικά του κατορθώματα την εποχή που έζησε, ενώ σκοτώθηκε κατά το ίδιο έτος κατά το οποίο ξεκίνησε η επανάσταση σε συμπλοκή που σημειώθηκε στον Λάλα Ηλείας με Τουρκαλβανούς.

## Παραπομπές


Κατηγορία:Κληρικοί αγωνιστές του 1821
Παναγιώτης Μπόταρος

Ο **Παναγιώτης Μπόταρος** ήταν πολιτικός της εποχής του 1821.

Η καταγωγή του ήταν από την επαρχία Μεθώνης. Χρημάτισε γερουσιαστής της Πελοποννήσου.

## Πηγές
* 

Κατηγορία:Έλληνες γερουσιαστές
Παναγιώτης Κεφάλας

Ο **Παναγιώτης Κεφάλας** ήταν αγωνιστής του 1821. Υπήρξε πρωτοπαλίκαρο του Παπαφλέσσα ενώ σήκωσε την σημαία στην πλέον ελεύθερη Τριπολιτσά. Έπεσε ηρωικά μαχόμενος πλάι στον αρχιμανδρίτη, Παπαφλέσσα.
μικρογραφία|αριστερά|Ο Κεφάλας σηκώνει τη σημαία της ελευθερίας στα τείχη της Τριπολιτσάς. Έργο του Πέτερ φον Χες

## Βιογραφικά στοιχεία
Η καταγωγή του ήταν από το Δυρράχι Αρκαδίας και δεν πρέπει να συγχέεται με τους προύχοντες κεφαλάδες. Πήρε μέρος σε πολλές μάχες. Καταρχάς βρέθηκε στην Καλαμάτα, αργότερα πήγε στην Καρύταινα και από κει στο Βαλτέτσι όπου και ενώθηκε με τον Δ. Παπατσώνη. Εκεί ακόμα σώζονται τα ταμπούρια τους. Στην πολιορκία της Τριπολιτσάς έγιναν επίσης γνωστά τα ταμπούρια του Κεφάλα. Κατά την έφοδο εισήλθε στην πόλη μαζί με τους Τσάκωνες. Βρέθηκε και στις μάχες εναντίον του Δράμαλη. Στην πολιορκία της Τριπολιτσάς πήγε και αυτός στα Μεγάλα Δερβένια. Πολέμησε και στη Στερεά Ελλάδα, όπου και αρίστευσε. 

Ο Κεφάλας έπεσε στην ηρωική μάχη στο Μανιάκι μαζί με τον Παπαφλέσσα.

## Πηγές
* 

Κατηγορία:Αγωνιστές του 1821
Π. Πρασάς

Ο **Π. Πρασάς** (αγνώστου μικρού ονόματος) ήταν πολιτικός της εποχής της επανάστασης του 1821. Η καταγωγή του ήταν από την επαρχία Ανδρούσης. Έγινε πληρεξούσιος των Εθνοσυνελεύσεων. Επειδή δεν ήξερε γράμματα και εμπιστευόταν μόνο τον Κολοκοτρώνη, στις ψηφοφορίες που γινόντουσαν έδινε το ψηφοδέλτιό του πάντα στον Κολοκοτρώνη να υπογράψει όπου ήθελε αυτός, και όταν ο Κολοκοτρώνης δεν ήταν παρών, ο Πρασάς απείχε της ψηφοφορίας.

## Πηγές
* 

Κατηγορία:Έλληνες πληρεξούσιοι
Φωναυτογράφος

250px|thumb|Φωναυτογράφος
60px|thumb|left|λεπτομέρεια φωναυτογρα- φήματος του 1859
Ο **φωναυτογράφος** είναι η πρώτη γνωστή συσκευή άμεσης ηχογράφησης. 

Εφευρέθηκε από τον Γάλλο Εντουάρ-Λεόν Σκοτ Ντε Μαρτενβίλ (*Édouard-Léon Scott de Martinville*) (1817-1879) και του καταχωρήθηκε δίπλωμα ευρεσιτεχνίας στις 25 Μαρτίου του 1857. Ο φωναυτογράφος προοριζόταν να δημιουργεί γραφικές αναπαραστάσεις του ήχου, τα *φωναυτογραφήματα*, και όχι την αναπαραγωγή του. 

Σκοπός ήταν η μελέτη του ήχου και ειδικότερα η μελέτη στοιχείων της ανθρώπινης φωνής, όπως ο τονισμός και η τονικότητα, μέσω της γραφικής απεικόνισης του ήχου.
Αναπαραγωγή φωναυτογραφημάτων έγινε μόλις το 2008.

Η συσκευή κατασκευάστηκε σε αρκετά εργαστήρια στην Ευρώπη και στις Ηνωμένες Πολιτείες της Αμερικής κατά τη δεκαετία του 1860 και αργότερα. Κάτοχος φωναυτογράφου ήταν και ο Τζόζεφ Χένρι, ο οποίος τον χρησιμοποίησε για ηχογραφήσεις της φωνής γνωστών προσωπικοτήτων, ωστόσο δε διασώζεται καμία από αυτές. Οι αυθεντικές ηχογραφήσεις με χρήση φωναυτογράφου είναι εξαιρετικά σπάνιες.

## Χαρακτηριστικά

Η συσκευή αποτελείτο από ένα χωνί που συνελάμβανε τα ηχητικά κύματα και τα μετέδιδε μέσω μεμβράνης σε μια προσαρμοσμένη γουρουνότριχα η οποία χάραζε την κυματομορφή του ήχου πάνω σε έναν, με τη βοήθεια μανιβέλας, περιστρεφόμενο γυάλινο κύλινδρο, ο οποίος ήταν καλυμμένος με φούμο. Άλλες εκδοχές της συσκευής χρησιμοποιούσαν για καταγραφή ένα ρολό χαρτί, έτσι ώστε το φωναυτογράφημα να είναι μόνιμο.

## Αναπαραγωγή

Το 2008 Αμερικανοί ηχοϊστορικοί και ηχολήπτες της ομάδας *First Sounds* (*Πρώτοι ήχοι*) στα αμερικανικά Εθνικά Εργαστηρία Λώρενς Λίβερμορ στο Μπέρκλεϊ της Καλιφόρνιας, κατάφεραν να αναπαράγουν για πρώτη φορά φωναυτογραφήματα που βρίσκονταν στο αρχείο του Γαλλικού Γραφείου Ευρεσιτεχνιών και της Γαλλικής Ακαδημίας Επιστημών. Εισήγαν φωναυτογραφήματα στον υπολογιστή με σάρωση υψηλής ανάλυσης και μετέτρεψαν τις κυματομορφές σε αρχείο ήχου ακολουθώντας τις καμπύλες της ηχογράφησης μέσω ειδικού λογισμικού. 
thumb|Η αρχαιότερη ηχογράφηση: ''Au Clair de la Lune'' 1860

Μία συγκεκριμένη ηχογράφηση, της 9ης Απριλίου 1860, ήταν το παιδικό τραγούδι *"Au Clair de la Lune" (Στο φως του φεγγαριού)*. Η φωνή που ακούγεται είναι προφανώς του ίδιου του Σκοτ και αυτή θεωρείται η αρχαιότερη αναγνωρίσημη ηχογράφηση ανθρώπινης φωνής.

## Πηγές
* Morton, David. *Sound recording: the life story of a technology*, Greenwood Publishing Group, 2004

## Εξωτερικοί σύνδεσμοι
* Η σελίδα της ομάδας των ερευνητών ''"First Sounds"'' με τις αυθεντικές ηχογραφήσεις του Λέον Σκοτ για ελεύθερη ακρόαση.
* άρθρο στο "Βήμα"
* φωτογραφία του φωναυτογράφου

Κατηγορία:Εφευρέσεις
Κατηγορία:Ακουστική
Κατηγορία:Τεχνολογία ηχογράφησης
Επαρχία Ριζούντας

Η **επαρχία Ριζούντας** είναι επαρχία της βόρειας Τουρκίας στην περιοχή της Μαύρης Θάλασσας. Βρίσκεται ανάμεσα στις επαρχίες Αρτβίν και Τραπεζούντας. Η επαρχία καταλαμβάνει έκταση 3.920 τ.χλμ. και ο πληθυσμός της είναι 361.353   σύμφωνα με εκτίμηση το 2007. Πρωτεύουσα της είναι η Ριζούντα, με πληθυσμό 96.503 κατοίκους. 

## Παραπομπές


## Εξωτερικοί σύνδεσμοι

*Επίσημη ιστοσελίδα

Ριζούντας
Νικόλαος Γεωργακόπουλος

Ο **Νικόλαος Γεωργακόπουλος** ή **Μοθώνιος** ήταν Έλληνας αγωνιστής της Επανάστασης του 1821.

## Βιογραφικά στοιχεία
Η καταγωγή του ήταν από την Επαρχία Μεθώνης. Τον έστειλαν οι Τούρκοι της Τριπολιτσάς στους προύχοντες των Καλαβρύτων για να τους πει να πάνε άφοβα στην Τριπολιτσά γιατί δεν επρόκειτο να κακοποιηθούν.

Μετά την Επανάσταση πήρε και αυτός τα όπλα και πολέμησε καθ' όλον τον αγώνα. Κατά την πολιορκία της Τριπολιτσάς μεσολάβησε στον Θεόδωρο Κολοκοτρώνη και έσωσε την ζωή της οικογένειας του Σεμή Εφέντη, φίλου του και γιου του Σεχτετσίπ Εφέντη Τριπολιτσιώτου.

Επί Ιμπραήμ αιχμαλωτίστηκε στο Ναυαρίνο μαζί με άλλους Έλληνες από τους Άραβες (Αιγύπτιους). Εκεί πέθανε άρρωστος από πανούκλα.

## Πηγές
* 

Κατηγορία:Αγωνιστές του 1821
Ιωάννης Γ. Οικονομίδης

Ο Ιωάννης Οικονομίδης του Γεωργίου, ήταν Έλληνας αγωνιστής του 1821 και Γερουσιαστής.

Η οικογένειά "Οικονομιδη" ήταν επιφανής για τις στρατιωτικές και πολιτικές συνεισφορές στο Έθνος.

## Βιογραφία

Μεγάλωσε στην επαρχία Νεοκάστρου (περιοχή της Πύλου). Σύμφωνα με τον Γάλλο διπλωμάτη και ιστορικό Φρανσουά Πουκεβίλ, το εγιαλέτι του Μοριά (Πελοπόννησος) χωριζόταν διοικητικά σε 24 βιλαέτια (ανάμεσα τους και το Νεόκαστρο). 

Ο Ιωάννης Οικονομίδης υπήρξε Γερουσιαστής της Πελοποννησιακής Γερουσίας. Έλαβε μέρος στην πολιορκία του Νεοκάστρου. Διετέλεσε πληρεξούσιο μέλος  στη Β' Εθνοσυνέλευση Άστρους, στη Γ' Εθνοσυνέλευση Τροιζήνας, στη Γ' Εθνοσυνέλευση Επιδαύρου και στη Γ' Εθνοσυνέλευση Ερμιόνης.

Ήταν, πατέρας του Γεωργίου Ι. Οικονομίδη, πολιτικού του 19ου αιώνα, που γεννήθηκε στην Άρτα και αδελφός του Νικόλαου Οικονομίδη.

## Οικογένεια Οικονομίδη
Ειδικότερα, η οικογένεια "Οικονομίδη" προεπαναστατικά υπέστη φοβερές διώξεις κατά τη διάρκεια των σφαγών του 1821. Μέλη της εκτελέστηκαν, ενώ άλλα κατόρθωσαν να διαφύγουν στην Ελλάδα και το εξωτερικό όπου και διακρίθηκαν αργότερα σε διάφορους τομείς.

## Παραπομπές


## Πηγές
* Εγκυκλοπαίδεια ΠΑΠΥΡΟΣ - ΛΑΡΟΥΣ - ΜΠΡΙΤΑΝΝΙΚΑ (1996), Τόμος 46, - Λήμμα Γεώργιος Ι. Οικονομίδης και Λήμμα Ιωάννης Γ. Οικονομίδης.
* Απομνημονεύματα  αγωνιστών του 1821 - Συγγραφέας Γεώργιος Τερτσέτης - Εκδόσεις: Διεθνή Βιβλία 1970
* Φώτιος Χρυσανθόπουλος, επιμ. (1888) - Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως. Αθήνα 1888: Σταύρος Ανδρόπουλος, Τυπογραφείο Π. Δ. Σακελλαρίου - Σελίδα 102.
* Τα Αρχεία της Ελληνικής Παλιγενεσίας, Βουλή των Ελλήνων
* Pouqueville, François - Voyage en Morée, à Constantinople, en Albanie, et dans plusieurs autres parties de l’Empire Ottoman, François Pouqueville, Paris 1805, pp 132

Κατηγορία:Αγωνιστές του 1821
Κατηγορία:Έλληνες γερουσιαστές
Κατηγορία:Έλληνες πληρεξούσιοι
Επαρχία Αρτβίν

Η **επαρχία Αρτβίν** είναι επαρχία της βόρειας Τουρκίας, στα σύνορα με την Γεωργία. Είναι η ανατολικότερη επαρχία του Διαμερίσματος της Μαύρης Θάλασσας. Βρίσκεται ανάμεσα στις επαρχίες Ριζούντας και Αρνταχάν. Η επαρχία καταλαμβάνει έκταση 7.436 τ.χλμ. και ο πληθυσμός της είναι 191.934 σύμφωνα με εκτίμηση το 2007. Πρωτεύουσα της είναι το Αρτβίν, μια μικρή πόλη με πληθυσμό 24.468 κατοίκους.

## Γεγονότα
Τον Ιούλιο του 2009 στην επαρχία Αρτβίν σημειώθηκαν μεγάλες καταστροφές από πλημμύρες που είχαν ως αποτέλεσμα έξι νεκρούς

## Παραπομπές


## Εξωτερικοί σύνδεσμοι

* Επίσημη ιστοσελίδα
* Αρμενική παρουσία στο Αρτβίν

Αρτβίν
Νικόλαος Οικονομίδης

Ο **Νικόλαος Οικονομίδης** ήταν αγωνιστής του 1821.
## Βιογραφικά στοιχεία
Η καταγωγή του ήταν από την επαρχία Μεθώνης. Αδερφοί του ήταν ο Ιωάννης και ο Χρήστος. Η οικογένειά των Οικονομίδων ήταν επιφανής για τις στρατιωτικές και πολιτικές της επιδόσεις. 

Υπηρέτησε στρατιώτης και χρημάτισε για κάποιο διάστημα φρούραρχος του Νεοκάστρου μετά την άλωση αυτού. Κατόπιν ακολούθησε τον στρατηγό Κολοκοτρώνη, πήρε μέρος σε πολλές μάχες, και απόκτησε φήμη γι' αυτό.

## Πηγές
* 

Κατηγορία:Αγωνιστές του 1821
Μέλιοι

Οι αδελφοί **Μέλιοι** ήταν αγωνιστές του 1821.

Πρόκειται για τους **Γιαννάκη**, **Κωνσταντή** και **Δημήτριο** Μέλιο. Η καταγωγή τους ήταν από την τότε επαρχία Αρκαδίας (Τριφυλλίας). Πριν της επανάστασης ήταν στη Ζάκυνθο όπου υπηρέτησαν στα Αγγλικά τάγματα ως αξιωματικοί. Μετά την επανάσταση ήρθαν και πήραν μέρος στην πολιορκία του Νεοκάστρου και αλλού. Ο Δημήτρης και ο Κωνσταντής πήραν μέρος στις μάχες του Δράμαλη. Ο Κωνσταντής ήταν και στη μάχη του Μεγάλου Σπηλαίου, όπου και έπεσε.

## Πηγές
* 

Κατηγορία:Αγωνιστές του 1821
Κατηγορία:Ελληνικά επώνυμα
Μήτρος Αναστασόπουλος

Ο **Μήτρος Αναστασόπουλος** ήταν Έλληνας αγωνιστής του 1821.

Η καταγωγή του ήταν από την τότε επαρχία Αρκαδίας (Τριφυλλίας). Καταρχάς έγινε μέλος της Επαρχιακής δημογεροντίας. Στην πολιορκία της Πάτρας διορίστηκε αρχηγός του τόπου του. Βρέθηκε σε πολλές μάχες, κατ' εξοχήν στο Δερβενάκι και Άγιου Σώστη, όπου και αρίστευσε. Πολέμησε τους Τούρκους του Δράμαλη ακόμα πριν τους πολεμήσει ο Κολοκοτρώνης. Φυλακίστηκε μαζί με τον Κολοκοτρώνη στην Ύδρα.

## Πηγές
* 

Κατηγορία:Αγωνιστές του 1821
Γιαννάκης Γκρίτζαλης

Ο **Ιωάννης** ή **Γιαννάκης Γκρίτζαλης** (Ψάρι Τριφυλίας, 1791; - Κυπαρισσία, 17 Σεπτεμβρίου 1834) ήταν αγωνιστής της Ελληνικής Επανάστασης του 1821. Ήταν ο επιφανέστερος γόνος της ομώνυμης σημαντικής οικογένειας από το αρβανιτοχώρι Ψάρι Τριφυλίας, στο σημερινό Νομό Μεσσηνίας.  

## Βιογραφία
Όταν ξέσπασε η Επανάσταση, ο Γκρίτζαλης πήγε μαζί με τον αδελφό του Δημήτρη, από τη Κωνσταντινούπολη όπου διέμεναν και δραστηριοποιούνταν ως έμποροι, στα Μαγούλιανα της Γορτυνίας, όπου έμεινε πολεμώντας με τους Καρυτινούς στην πολιορκία της Τριπολιτσάς. Μετά την άλωση της αρκαδικής πόλης μετέβη, μαζί με τον αδελφό του Δημήτρη και τον Αναγνώστη Παπατσώρη, στα Κοντοβούνια της Τριφυλίας, όπου αναγνωρίστηκε ως αρχηγός ομάδας Ντρέδων οπλοφόρων, και το 1823 έγινε χιλίαρχος. Το Δεκέμβριο του 1824 φυλακίστηκε μαζί με τον Θεόδωρο Κολοκοτρώνη στην Ύδρα. Την επόμενη χρονιά, ο Γκρίτζαλης πολέμησε ενάντια στην επιδρομή του Ιμπραήμ στο Μωριά. 

Το 1834, μαζί με τους Μητροπέτροβα, τους Πλαπουταίους και άλλους παλιούς οπλαρχηγούς, σε αντίδραση για την καταδίκη σε θάνατο του Θόδωρου Κολοκοτρώνη και του Δημήτρη Πλαπούτα, συμμετείχε στη λεγόμενη «Μεσσηνιακή Επανάσταση», μια ένοπλη στάση-εξέγερση ενάντια στην πολιτική της Αντιβασιλείας. Μετά την καταστολή της, ο Γκρίτζαλης παραδόθηκε στις Αρχές, δικάστηκε στις 15 Σεπτεμβρίου 1834, όπου καταδικάστηκε σε θάνατο στις 17 Σεπτεμβρίου ως αρχηγός των στασιαστών και εκτελέστηκε δια τυφεκισμού  άμεσα (μετά από δύο ώρες). 

## Παραπομπές


Κατηγορία:Αγωνιστές του 1821
Κατηγορία:Αρβανίτες
Αθανάσιος Γρηγοριάδης

Ο **Αθανάσιος Γρηγοριάδης** (1793 - Αθήνα, 1871) ήταν Έλληνας αγωνιστής και πολιτικός του αγώνα του 1821.
## Βιογραφικά στοιχεία
Γεννήθηκε στην Τριφυλία στις 13 Μαρτίου 1793, γιος του Γρηγορίου Γρηγοριάδη και της Αδαμαντίας το γένος Παπαθεοδώρου. Η οικογένειά του ήταν γνωστή από τη Ζούρτσα Ολυμπίας και η αρχαιότερη της επαρχίας αυτής.

Πήγε σχολείο στη Δημητσάνα της Γορτυνίας. Μυήθηκε στα μυστήρια της Φιλικής Εταιρείας τον Νοέμβριο του 1820 από τον Γρηγόριο Παπαφλέσσα, και αφού συνεννοήθηκε με τους άλλους πατριώτες της Πελοποννήσου ξεκίνησε την Επανάσταση στην επαρχία της Τριφυλίας στις 25 Μαρτίου του 1821. 

Υπηρέτησε ως στρατιωτικός και πολιτικός, και έκανε και από μόνος του εκστρατείες όπου ήταν ανάγκη, αφού είχε μεγάλη δύναμη στην επαρχία λόγω της πολυάριθμης οικογένειάς του, και επειδή είχε θείο τον αρχιερέα της Μεθώνης Γρηγόριο. Τέθηκε επί κεφαλής χιλίων οπλιτών, επιτέθηκε στους Τούρκους και τους έδιωξε από το Νεόκαστρο και τη Μεθώνη. 

Έγινε πληρεξούσιος των Εθνικών Συνελεύσεων, βουλευτής και γερουσιαστής, και υπηρέτησε και σε άλλες πολιτικές υπηρεσίες.

Επί των εμφυλίων πολέμων του 1824 και 1825 κηρύχτηκε και αυτός αντάρτης, καταδιώχθηκε αλλά δεν συνελήφθη. Στα χρόνια του Καποδίστρια διορίστηκε διοικητής της Νάξου, Πάρου και Αντιπάρου. Μετά τον θάνατο του Καποδίστρια ο Γρηγοριάδης ήταν ο σπουδαιότερος αντίπαλος των αντικυβερνητικών. 

Επί Όθωνα διετέλεσε πληρεξούσιος το 1843, γερουσιαστής το 1844, αντιπρόεδρος της Γερουσίας το 1852, και με την μεταπολίτευση πληρεξούσιος το 1862. Αργότερα έγινε και βουλευτής.

Τιμήθηκε με το αργυρό παράσημο του αγώνα, το χρυσό παράσημο του Σωτήρος, με τον σταυρό των Ταξιαρχών του Βασιλικού Τάγματος του Σωτήρος. 

Απεβίωσε τον Οκτώβριο του 1871.

Από όλη τη δράση του κρατούσε χειρόγραφο ημερολόγιο, που μετά το θάνατό του η χήρα του το παρέδωσε στην Εθνική Βιβλιοθήκη. Έπειτα από 60 χρόνια ο τότε διευθυντής της Εθνικής Βιβλιοθήκης, Σωκράτης Κουγέας, το έδωσε στον μακρινό απόγονο του Γρηγοριάδη του και επίσης γερουσιαστή Γεώργιο Οθ. Γρηγοριάδη για να το εκδώσει. Το χειρόγραφο σε ένα μεγάλο μέρος του τυπώθηκε και κυκλοφόρησε το 1934 ως «Ιστορικαί Αλήθειαι».

## Παραπομπές


## Πηγές
* 
* 

## Εξωτερικοί σύνδεσμοι
*Αθανάσιος Γρηγοριάδης στον ''Πανδέκτη'', του Εθνικού Ιδρύματος Ερευνών.

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Βουλευτές Αρκαδίας
Κατηγορία:Έλληνες γερουσιαστές
Κατηγορία:Αργυρό αριστείο του Αγώνα
Κατηγορία:Χρυσός Σταυρός του Τάγματος του Σωτήρος
Κατηγορία:Ταξιάρχης του Τάγματος του Σωτήρος